**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 14. (четрнаестој) седници, одржаној дана 23. новембра 2016. године, **УТВРЂУЈЕ**

**П Р Е Д Л О Г**

**ОДЛУКЕ О ВИСИНИ СТОПЕ ПОРЕЗА НА ИМОВИНУ**

**УТВРЂУЈЕ СЕ** предлог Одлуке о висини стопе пореза на имовину у општини Гаџин Хан, те исту доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

 број: 06-523/16-III-1

У Гаџином Хану, 23. новембра 2016. године ПРЕДСЕДНИК

 Саша Ђорђевић

На основу члана 8. Закона о финансирању локалне самоуправе („Службени гласник РС“, бр.62/2006,47/2011,93/2012,99/2013,125/2014 и 95/2015), члана 11. и 38б. Закона о порезима на имовину („Службени гласник РС“, бр.26/2011,45/2002, 80/2002, 80/2002 - др.закон, 135/2004, 61/2007, 5/2009, 101/2010, 24/2011, 78/2011, 57/2012-уС,47/2013 и 68/2014- др. закон) и члана 39.став.1 тачка 3.Статута општине Гаџин Хан („Службени лист града Ниша“, бр. 63/2008,31/2011,46/2012 и 36/2013),

 Скупштина општине Гаџин Хан , на седници одржаној дана 30. новембра 2016. године , донела је

**О Д Л У К У**

**О ВИСИНИ СТОПЕ ПОРЕЗА НА ИМОВИНУ У ОПШТИНИ ГАЏИН ХАН**

**Члан 1.**

 Овом одлуком утврђују се стопе пореза на имовину на права на непокретностима на територији општине Гаџин Хан.

 **Члан 2.**

 Стопе пореза на имовину износе:

1. на права на непокретности пореског обвезника који води пословне књиге 0,40%;
2. на права на земљишту обвезника који не води пословне књиге 0,20%;
3. на права на непокретности пореског ообвезника који не води пословне књиге :

|  |  |
| --- | --- |
| На пореску основицу | Плаћа се на име пореза |
| 1) до 10.000.000 динара  | 0,25% |
| 2) од 10.000.000 до 25.000.000 динара  | Порез из подтачке 1) + 0,60 % на износ преко 10.000.000 динара  |
| 3) од 25.000.000 до 50.000.000 динара  | Порез из подтачке 2) + 1,00 % на износ преко 25.000.000 динара |
| 4) преко 50.000.000 динара | Порез из подтачке 3) + 2,00 % на износ преко 50.000.000 динара |

**Члан 3.**

 Ступањем на снагу ове одлуке престаје да важи Одлука о висини стопе пореза на имовину објављена у „Службеном листу града Ниша“ бр. 92/2015 од 24. новембра 2015. године.

**Члан 4.**

 Ова одлука ступа на снагу осмог дана од дана објављивања у Службеном листу града Ниша, а примењује се од 01. јануара 2017. године.

Број: 06-436-224 /2016-II

У Гаџином Хану, 30. новембра 2016. године .

СКУПШТИНА ОПШТИНЕ ГАЏИН ХАН

 ПРЕДСЕДНИК,

 Драгослав Ранчић

**Образложење**

Чланом 38б. став1. Закона о порезима на имовину (у даљем тексту: Закон) прописано је да се порез на имовину утврђује за календарску годину применом одредаба закона , као и одлуке скупштине општине на чијој територији се имовина налази о стопама пореза на имовину , одлуке којом су одређене зоне и уккључујући и најопремљенију зону и акте о коефицијентима за непокретности у зонама, које важе на дан 15.децембар текуће године.

Одредбама члана 11. Закона прописане су максималне стопе пореза на имовину на права за физичка и правна лица.Ставом 2. истог члана прописано је да у случају да скупштина јединице локалне самоуправе не утврди висину пореске стопе, или је утврди преко максималног износа из става 1.овог члана , порез на имовину утврдиће се применом највише одговарајуће пореске стопе из става 1.овог члана на права на непокретности обвезника који води пословне књиге , односно обвезника који не води пословне књиге.

На права на непокретности обвезника који води пословне књиге (правна лица и предузетници) одређена је максимална пореска стопа од 0,40% прописана Законом.

На права на земљишту обвезника који не води пословне књиге је стопа смањена са 0,25% на 0,20% имајући у виду да ће утврђена виша просечна цена пољопривредног земљишта у првој зони у односу на претходне године имати за последицу повећање пореске основице и самим тим и износ обрачунатог пореза на имовину у 2017. години. Максимална стопа за земљиште прописана Законом је 0,30% чл.11. став 1. тачка 2. Закона.

Код права на осталим врстама непокретности обвезника који не води пословне књиге (физичка лица) , од којих су посебно значајни станови и куће за становање, задржане су стопе из претходних година.Наважније је то да је на износ пореске основице до 10.000.000,00 динара стопа 0,25 % и да је значајно мања од законом одређене максималне стопе од 0,40%. Пореска стопа код виших износа пореске основице је одређена на законом прописан максималан ниво из члана 11. став.1. тачка 3. Закона.

Уколико се јединица локалне самоуправе приликом доношења одлуке о стопама пореза на имовину определи да те стопе важе за конкретну годину и тако дефинишу одлуку , онда је потребно да за наредну годину донесе нову одлуку у складу са Законом о порезу на имовину , а ако то не учини примењиваће се највише пореске стопе прописане овим законом.

 Координатор одсека,

 Дејан Гроздановић